**Projektu iesniegumu vērtēšanas kritēriju piemērošanas metodika**

|  |  |
| --- | --- |
| Darbības programmas nosaukums | Izaugsme un nodarbinātība |
| Prioritārā virziena numurs un nosaukums | 13.1. Palīdzēt veicināt ar Covid-19 pandēmiju un tās sociālajām sekām saistītās krīzes seku pārvarēšanu un sagatavoties zaļai, digitālai un noturīgai ekonomikas atveseļošanai (ERAF) |
| Specifiskā atbalsta mērķa numurs un nosaukums | 13.1.5.SAM: atveseļošanas pasākumi veselības nozarē (ERAF) |
| Projektu iesniegumu atlases veids | Ierobežota projektu iesniegumu atlase |
| Atbildīgā iestāde | Veselības ministrija |

**Vispārīgie nosacījumi projektu iesniegumu vērtēšanas kritēriju piemērošanai**:

1. Lai novērtētu projekta iesnieguma atbilstību attiecīgajam projektu iesniegumu vērtēšanas kritērijam, vērtētājam ir jāņem vērā gan attiecīgajās projekta iesnieguma veidlapas sadaļās sniegtā informācija, gan arī visa pārējā projekta iesnieguma veidlapā (iesnieguma veidlapas citās sadaļās un pielikumos) pieejamā informācija.
2. Vērtējot projekta iesnieguma atbilstību projektu iesniegumu vērtēšanas kritērijiem, jāņem vērā tikai projekta iesnieguma veidlapā (projekta iesnieguma veidlapā un pielikumos) pieejamā informācija. Vērtējumu nevar balstīt uz pieņēmumiem vai citu informāciju, ko nav iespējams pārbaudīt vai pierādīt, vai kas neattiecas uz konkrēto projekta iesniegumu. Tomēr, ja vērtētāja rīcībā ir kāda informācija, kas var ietekmēt projekta vērtējumu, jānorāda konkrēti fakti un informācijas avoti, kas pamato un pierāda vērtētāja sniegto informāciju.
3. Vērtējot projektu iesniegumus, jāpievērš uzmanība projekta iesnieguma veidlapā sniegtās informācijas saskaņotībai starp visām projekta iesnieguma veidlapas sadaļām, kurās tā minēta. Ja informācija starp sadaļām nesaskan, ir jāizvirza nosacījums par papildu skaidrojuma sniegšanu pie tā kritērija, uz kuru šī nesakritība ir attiecināma.
4. Projektu iesniegumu vērtēšanā izmantojami:
   1. Specifiskā atbalsta mērķa īstenošanas nosacījumi Ministru kabineta 2016.gada 20.decembra noteikumi Nr.870„Noteikumi par darbības programmas “Izaugsme un nodarbinātība” 9.3.2. specifiskā atbalsta mērķa “Uzlabot kvalitatīvu veselības aprūpes pakalpojumu pieejamību, jo īpaši sociālās, teritoriālās atstumtības un nabadzības riskam pakļautajiem iedzīvotājiem, attīstot veselības aprūpes infrastruktūru” projektu iesniegumu atlases pirmo un otro kārtu un atveseļošanas pasākumi veselības nozarē”;
   2. Darbības programma “Izaugsme un nodarbinātība”;
   3. SAM projektu iesniegumu atlases nolikums.

|  |  |  |  |
| --- | --- | --- | --- |
| **1. VIENOTIE KRITĒRIJI** | | **Kritērija ietekme uz lēmuma pieņemšanu**  **(P/N)** | **Skaidrojums atbilstības noteikšanai** |
| 1.1. | Projekta iesniedzējs atbilst MK noteikumos par specifiskā atbalsta mērķa īstenošanu projekta iesniedzējam izvirzītajām prasībām | N | **Vērtējums ir „Jā”,** ja projekta iesniedzējs atbilst MK noteikumos par specifiskā atbalsta mērķa īstenošanu 1.pielikuma 1.3.1.apakšpunktā noteiktajam projekta iesniedzējam.  Ja projekta iesniedzējs neatbilst kritērijā noteiktajai prasībai, **vērtējums ir „Nē”** un projektu noraida. |
| 1.2. | Projekta iesniedzējam ir pietiekama administrēšanas, īstenošanas un finanšu kapacitāte projekta īstenošanai | P | **Vērtējums ir „Jā”**, ja projekta iesniegumā (2.1. un 2.2.punktos) raksturotā projekta ieviešanai nepieciešamā vadības, īstenošanas un finanšu kapacitāte ir pietiekama.  Vadības un īstenošanas kapacitāte ir pietiekama, ja projekta iesnieguma 2.1.punktā sniegta informācija par:   * projekta vadībai un īstenošanai nepieciešamajiem speciālistiem, t.i., to ieņemamais amats projektā; * speciālistu pienākumiem projekta vadībā un īstenošanā, sadalījumā pa galvenajām funkcijām un skaidru funkciju saturisko atšķirību starp speciālistiem projekta ietvaros; * speciālistiem nepieciešamo kvalifikāciju un pieredzi, t.i., izglītība, tās joma un profesionālās kvalifikācijas līmenis, pieredze projekta ietvaros veicamo pienākumu jomās; * projekta iesnieguma 2.2.punktā aprakstīts projekta administrēšanas un vadības process, kas nodrošina kvalitatīvu un caurspīdīgu projekta darbību plānošanu, ieviešanu un rezultātu sasniegšanu; * projekta iesnieguma 2.1.punktā norādītās prasības vadības un īstenošanas personālam ir pietiekamas projekta iesnieguma 2.2.punktā aprakstītā administrēšanas un vadības procesa nodrošināšanai;   Ja specifiskā atbalsta ietvaros realizējamo projektu kopējās attiecināmās izmaksas pārsniedz 3 000 000 euro, finansējuma saņēmējs projektu plānošanai un īstenošanas kontrolei izveido vadības un kontroles komisiju un reizi ceturksnī organizē pārskata sanāksmes par projektu progresu, uz kurām uzaicina atbildīgās iestādes un sadarbības iestādes pārstāvjus.  Ja projekta iesniegums neatbilst kādai no iepriekš minētajām prasībām, **vērtējums ir „Jā, ar nosacījumu”**, izvirza atbilstošu nosacījumu papildināt/ precizēt projekta iesniegumu. |
| 1.3. | Projekta iesniedzējam Latvijas Republikā projekta iesnieguma iesniegšanas dienā nav nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*. | P | Projekta iesniedzēja atbilstības kritērijam pārbaudi veic balstoties uz Valsts ieņēmumu dienesta (turpmāk – VID) publiskojamo datu bāzes sadaļā “Nodokļu parādnieki” https://www6.vid.gov.lv/NPAR (turpmāk – VID parādnieku datu bāze) pieejamo aktuālo informāciju projekta iesnieguma un ja attiecināms, precizētā projekta iesnieguma iesniegšanas dienā CFLA, ņemot vērā, ka informācija par veikto nodokļu nomaksu VID parādnieku datu bāzē tiek aktualizēta un publicēta ar divu darba dienu nobīdi.  Vērtējums tiek noteikts, balstoties uz VID parādnieku datu bāzē pieejamo informāciju par projekta iesniedzēja nodokļu nomaksas stāvokli datumā, kas ir divas darba dienas pēc projekta iesnieguma vai ja attiecināms, precizētā projekta iesnieguma iesniegšanas CFLA.  Projekta iesnieguma vērtēšanas veidlapā norāda pārbaudes datumu un konstatēto situāciju.  **Vērtējums ir “Jā”**, ja balstoties uz VID parādnieku datu bāzē pieejamo informāciju uz projekta iesnieguma un, ja attiecināms, precizētā projekta iesnieguma iesniegšanas dienu (t. i., informāciju, kas publicēta divas darba dienas pēc projekta iesnieguma un, ja attiecināms, precizētā projekta iesnieguma iesniegšanas dienas) projekta iesniedzējam nav VID administrēto nodokļu parādu, tajā skaitā valsts sociālās apdrošināšanas obligāto iemaksu parādu (turpmāk – nodokļu parādi), kas kopsummā katram atsevišķi pārsniedz 150 euro.  **Vērtējums ir “Jā, ar nosacījumu”,** ja:  1) saskaņā ar VID parādnieku datu bāzē pieejamo informāciju projekta iesnieguma iesniegšanas CFLA dienā (t. i., informāciju, kas publicēta divas darba dienas pēc projekta iesnieguma iesniegšanas CFLA) projekta iesniedzējam, ir nodokļu parādi, kas kopsummā katram atsevišķi pārsniedz 150 euro;  2) saskaņā ar VID parādnieku datu bāzē pieejamo informāciju projekta iesnieguma iesniegšanas CFLA dienā (t. i., informāciju, kas publicēta divas darba dienas pēc projekta iesnieguma iesniegšanas CFLA) projekta iesniedzējam nav nodokļu parādu, kas kopsummā katram atsevišķi pārsniedz 150 euro, bet vienlaikus ir piezīme, ka precīzu informāciju par nodokļu nomaksas stāvokli VID nevar sniegt, jo nodokļu maksātājs nav iesniedzis visas deklarācijas, kuras šo stāvokli uz pārbaudes datumu var ietekmēt.  Konstatējot minētos faktus, izvirza nosacījumus:  a) veikt visu nodokļu parādu nomaksu, nodrošinot, ka projekta iesniedzējam Latvijas Republikā projekta iesnieguma precizējumu iesniegšanas dienā nav nodokļu parādu, kas kopsummā katram atsevišķi pārsniedz 150 euro;  b) iesniegt VID visas nodokļu deklarācijas, kas bija jāiesniedz līdz pārbaudes datumam, papildus iesniedzot CFLA aktualizētu izziņu par faktisko nodokļu nomaksas stāvokli pārbaudes datumā.  **Vērtējums ir “Nē”,** ja saskaņā ar VID parādnieku datu bāzē pieejamo informāciju precizētā projekta iesnieguma iesniegšanas dienā ( t.i., informāciju, kas publicēta divas darba dienas pēc precizētā projekta iesnieguma iesniegšanas CFLA), ir konstatējams, ka projekta iesniedzējs nav veicis nodokļu parādu nomaksu un iesniedzējam ir nodokļu parādi, kas kopsummā katram atsevišķi pārsniedz 150 euro.  Lai nodrošinātu minētā kritērija visaptverošu pārbaudi, projekta iesniedzēja atbilstību šajā kritērijā noteiktajam pārbauda atkārtoti, ja projekta iesniegums apstiprināts ar nosacījumu, neatkarīgi no tā, vai nosacījums ir saistīts ar šī kritērija izpildi.  Ja CFLA atkārtotas pārbaudes rezultātā konstatē nodokļu parādu, CFLA pieņem lēmumu par projekta iesnieguma noraidīšanu, to pamatojot ar neatbilstību šim kritērijam, pat gadījumā, ja sākotnējā novērtēšanā projekta iesniegums šajā kritērijā novērtēts ar “Jā”. |
| 1.4. | Projekta iesniegums ir iesniegts Kohēzijas politikas fondu vadības informācijas sistēmā 2014.-2020.gadam. | N | Kritērija vērtējums ir „Jā” , ja projekts ir iesniegts Kohēzijas politikas fondu vadības informācijas sistēmā 2014.-2020.gadam (https://ep.esfondi.lv).  Ja projekta iesniegums neatbilst kritērijā noteiktajai prasībai, vērtējums ir **„Nē”**, projektu noraida. |
| 1.5. | Projekta iesnieguma veidlapa ir pilnībā aizpildīta latviešu valodā un Ministru kabineta noteikumos par specifiskā atbalsta mērķa īstenošanu noteiktajam, projekta iesniegumam ir pievienoti visi projektu iesniegumu atlases nolikumā noteiktie iesniedzamie dokumenti un tie ir sagatavoti latviešu valodā vai tiem ir pievienots apliecināts tulkojums latviešu valodā. | P | **Vērtējums ir „Jā”**, ja:   * projekta iesnieguma veidlapa ir pilnībā aizpildīta atbilstoši Ministru kabineta 2014.gada 16.decembra noteikumiem Nr.784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā” noteiktajai prasībām un saskaņā ar projektu iesniegumu atlases nolikumam pievienoto veidlapu; * projekta iesniegumam ir pievienoti visi nepieciešamie pielikumi, kas noteikti projektu iesniegumu atlases nolikumā: * 1.pielikums “Projekta īstenošanas laika grafiks”; * 2.pielikums “Finansēšanas plāns”; * 3.pielikums “Projekta budžeta kopsavilkums”; * 4. pielikums “Publisko izmaksu maksimālā un privāto izmaksu minimālā apjoma aprēķins (EUR)”; * “Apliecinājums par dubultā finansējuma neesamību”; * līguma kopija ar Nacionālo veselības dienestu, kas apliecina atbilstību SAM MK noteikumu 22.punktā noteiktajām prasībām; * projekta iesniedzēja rīkojums par finansējuma saņēmēja infrastruktūras izmantošanas proporcijas aprēķinu un ar minēto rīkojumu apstiprināts finansējuma saņēmēja infrastruktūras izmantošanas proporcijas aprēķins un metodika atbilstoši SAM MK noteikumu 46.3punktā noteiktajam; * NVD apliecinājumu, ka tas kontrolēs un pārskatīs MK noteikumu 22.6. apakšpunktā minētos deleģēšanas līgumā paredzētos atlīdzības (kompensācijas) maksājumus, kā arī novērsīs un atgūs deleģēšanas līgumā paredzēto atlīdzības (kompensācijas) maksājumu pārmaksu; * apliecinošie dokumenti par atbilstību SAM MK noteikumu 19.punktā noteiktajām prasībām, ja attiecināms; * Veselības ministrijas saskaņojums (lēmums) par ārstniecības procesam tieši nepieciešamo medicīnisko tehnoloģiju (medicīniskās tehnoloģijas un iekārtas, iebūvējamās medicīniskās tehnoloģijas un iekārtas, mēbeles, saimnieciskās ierīces un aprīkojums, informāciju tehnoloģiju aprīkojums un cits aprīkojums telpu funkcionalitātes nodrošināšanai) iegādes, piegādes un uzstādīšanas izmaksām, pamatojoties uz SAM MK noteikumu 30.punktā, 29.4. un 30.2.apakšpunktā noteikto, ja attiecināms; * Veselības ministrijas saskaņojums (lēmums) par projekta iesniegumā iekļautajiem infrastruktūras labiekārtošanas darbiem un tam plānotajām izmaksām, kas atbilstoši būvprojekta risinājuma paredzētas apzaļumošanai un pievadceļu izveidei, pamatojoties uz SAM MK noteikumu 29.3. un 29.4.apakšpunktu; * sākotnējais ietekmes uz vidi izvērtējums, ietekmes uz vidi novērtējums vai cita saistītā informācija, ja attiecināms saskaņā ar likumu “Par ietekmi uz vidi novērtējumu”; * energoefektivitātes novērtējums par enerģijas patēriņu objektā pirms projekta īstenošanas, ja attiecināms; * pilnvara, iestādes iekšējs normatīvais akts vai cits dokuments, kas apliecina pilnvarojumu parakstīt visus ar projekta iesniegumu saistītos dokumentus (attiecināms, ja projekta iesniegumu paraksta pilnvarota persona). * projekta iesniegums ir sagatavots latviešu valodā; * ja kāda no projekta iesnieguma sadaļām vai kāds no projekta iesnieguma pielikumiem ir citā valodā, ir pievienots tulkojums latviešu valodā, kas sagatavots atbilstoši normatīvajiem aktiem par kārtību, kādā apliecināmi dokumentu tulkojumi valsts valodā (ir pievienots tulkojuma notariāls apliecinājums vai zvērināta tulkotāja apliecinājums, vai tulkotāja apliecinājums).   Ja projekta iesniegums neatbilst kādai no noteiktajām prasībām, **vērtējums ir „Jā, ar nosacījumu”**, izvirza atbilstošu nosacījumu trūkumu novēršanai. |
| 1.6. | Projekta iesnieguma finanšu aprēķins ir izstrādāts aritmētiski precīzi, finanšu dati ir norādīti *euro* un atbilstošs MK noteikumu par specifiskā atbalsta mērķa īstenošanu un projekta iesnieguma veidlapas prasībām, kas noteiktas Ministru kabineta 2014.gada 16.decembra noteikumu Nr784 „Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.-2020.gada plānošanas periodā” 1.pielikumā. Projekta iesniegumā paredzētais ES fonda finansējuma apmērs atbilst MK noteikumos par specifiskā atbalsta mērķa īstenošanu projektam noteiktajam ES fonda finansējuma apmēram. | P | **Vērtējums ir „Jā”**, ja projekta iesniegumā (2. un 3.pielikumā):   * finanšu aprēķins ir aritmētiski precīzs; * finanšu aprēķins ir izstrādāts atbilstoši projekta iesnieguma veidlapas prasībām, t.i., visās ailēs ir norādīta prasītā informācija (, daudzums, mērvienības, projekta darbības numurs, izmaksu veids, izmaksu pozīciju summas, PVN). Ja kāda no ailēm nav attiecināma uz projekta iesnieguma veidlapu, ailē ir norādīts simbols „0” vai „-”; * finanšu aprēķins norādīts ar diviem cipariem aiz komata; * ir nodrošināta savstarpēja finansējuma apmēra atbilstība projekta iesnieguma 2. un 3.pielikumā.   Ja projekta iesniegums neatbilst minētajām prasībām, **vērtējums ir „Jā, ar nosacījumu”**, izvirza nosacījumu veikt atbilstošu precizējumu. |
| 1.7. | Projekta iesniegumā norādītā ES fonda atbalsta intensitāte nepārsniedz MK noteikumos par specifiskā atbalsta mērķa īstenošanu vai tā kārtai noteikto ES fonda maksimālo atbalsta intensitāti. | P | **Vērtējums ir „Jā”**, ja projekta iesniegumā (2. pielikums) norādītā Eiropas Reģionālās attīstības fonda atbalsta intensitāte nepārsniedz MK noteikumos par specifiskā atbalsta mērķa īstenošanu noteikto – 85 procenti no projekta kopējā attiecināmā finansējuma.  Ja projekta iesniegums neatbilst minētajai prasībai, **vērtējums ir „Jā, ar nosacījumu”**, izvirza nosacījumu veikt atbilstošu precizējumu, paredzot, ka Eiropas Reģionālās attīstības fonda atbalsta intensitāte nepārsniedz 85 procentus no projekta kopējā attiecināmā finansējuma*.* |
| 1.8. | Projekta iesniegumā iekļautās kopējās attiecināmās izmaksas un izmaksu pozīcijas atbilst MK noteikumos par specifiskā atbalsta mērķa īstenošanu noteiktajām, t.sk. nepārsniedz noteikto izmaksu pozīciju apjomus un:  1.8.1. ir saistītas ar projekta īstenošanu,  1.8.2. ir nepieciešamas projekta īstenošanai (projektā norādīto darbību īstenošanai, mērķa grupas vajadzību nodrošināšanai, definētās problēmas risināšanai),  1.8.3. nodrošina projektā izvirzītā mērķa un rādītāju sasniegšanu. | P | Vērtējums ir „Jā”, ja:   * projekta iesniegumā (3.pielikumā) norādītās plānotās izmaksas saturiski atbilst MK noteikumos par specifiskā atbalsta mērķa īstenošanu 25.-37. punktos noteiktajām attiecināmajām izmaksām un iekļautās izmaksu pozīcijas ir sadalītas apakšpozīcijās un izmaksu vienībās (ja to ir iespējams izdarīt) atbilstoši MK noteikumu par specifiskā atbalsta mērķa īstenošanu un projekta iesniegumā (3.pielikumā) ieplānotas visas izmaksas, kas nepieciešamas projektā izvirzītā mērķa un rādītāju sasniegšanai; * projekta iesniegumā (3.pielikumā) plānoto izmaksu apjoms nepārsniedz MK noteikumos par specifiskā atbalsta mērķa īstenošanu noteiktos izmaksu ierobežojumus gan procentuāli, gan uz vienu vienību, atbilstoši MK noteikumu par specifiskā atbalsta mērķa īstenošanu 27., 29., 30., 31., 33. un 35.punktam; * vērtējot kritēriju pārliecinās, ka atbilstoši MK noteikumu par specifiskā atbalsta mērķa īstenošanu 15.1. apakšpunktā noteiktajam, projekta iesniedzēja rīkojumam par infrastruktūras izmantošanas proporcijas aprēķinu pielikumā pievienotie aprēķini veikti atbilstoši specifiskā atbalsta mērķa projektu iesniegumu atlases 6.pielikumam “Infrastruktūras izmantošanas valsts apmaksāto pakalpojumu sniegšanai un citu darbību veikšanai proporcijas aprēķināšanas un aprēķina iekļaušanas projekta iesnieguma veidlapā metodika”. Kā arī pārliecinās, ka projekta iesniegumā (4.pielikumā) norādītais publisko izmaksu maksimālā un privāto izmaksu minimālā apjoma apmērs norādīts atbilstoši finansējuma saņēmēja rīkojumā par infrastruktūras izmantošanas proporcijas aprēķinu norādītajai informācijai; * finansējuma saņēmēja norādītā izmaksu proporcija ir noteikta atbilstoši SAM MK noteikumu 10.2. apakšpunktā noteiktajām prasībām:  1. 13.1.5. specifiskā atbalsta finansējuma attiecināmais ERAF finansējums nepārsniedz 85 %, bet valsts budžeta finansējums nepārsniedz 15 % ; 2. attiecināmais privātais līdzfinansējums projektam tiek noteikts saskaņā ar SAM MK noteikumu 13.punktu; 3. projekta iesnieguma iesniedzējs veic jaunu SAM MK noteikumu 13.punktā noteikto infrastruktūras izmantošanas atbalstāmo darbību proporcijas valsts apmaksāto veselības aprūpes pakalpojumu sniegšanai un citu darbību veikšanai aprēķinu un piemēro to 13.1.5. specifiskā atbalsta mērķa kopējam projekta attiecināmajam finansējumam.  * privātā finansējuma apjoms 2.pielikumā noteikts atbilstoši projekta iesnieguma 4.pielikumā publisko izmaksu maksimālā un privāto izmaksu minimālā apjoma aprēķinam.   Ja projekta iesniegumā sniegtā informācija liecina, ka projektā plānotās izmaksas un darbības pilnībā neatbilst MK noteikumos noteiktajiem nosacījumiem, tās nav saistītas ar projekta īstenošanu, vai nav nepieciešamas projekta īstenošanai, kā arī nenodrošina projekta mērķa un rādītāju sasniegšanu, kā arī, ja projekta iesniedzēja rīkojumam par infrastruktūras izmantošanas proporcijas aprēķinu pielikumā pievienotie aprēķini neatbilst prasībām, **vērtējums ir „Jā, ar nosacījumu”**, izvirza nosacījumu veikt atbilstošu precizējumu. |
| 1.9. | Projekta īstenošanas termiņš atbilst MK noteikumos par specifiskā atbalsta mērķa īstenošanu noteiktajam projekta īstenošanas periodam. | P | **Vērtējums ir „Jā”**, ja:  - saskaņā ar MK noteikumu par specifiskā atbalsta mērķa īstenošanu 37.punktu 13.1.5. specifiskā atbalsta ietvaros radušās izmaksas ir attiecināmas, sākot ar 2020. gada 1. februāri.  - projekta īstenošanas termiņš (tajā skaitā finansējums sadalījumā pa gadiem) saskaņā ar projekta iesniegumu (2.3.punkts, 1. un 2.pielikums) nepārsniedz MK noteikumos par specifiskā atbalsta mērķa īstenošanu noteikto - līdz 2023. gada 31. decembrim..  - projekta iesnieguma 1.pielikumā “Projekta īstenošanas laika grafiks” katrai projekta darbībai (tajā skaitā projekta vadības un īstenošanas, informācijas un publicitātes pasākumiem) ir norādīts īstenošanas ilgums pa ceturkšņiem, kopējais ieviešanas laiks atbilst projekta iesnieguma 2.3.punktā norādītajam kopējam projekta īstenošanas ilgumam;  Ja projekta iesniegums neatbilst visām minētajām prasībām, **vērtējums ir „Jā, ar nosacījumu”**, izvirza nosacījumu atbilstoši precizēt projekta īstenošanas ilgumu, darbību plānojumu pa ceturkšņiem vai finansējuma plānojumu pa gadiem vai izmaksu pozīcijām, nodrošināt saskaņotu informāciju saistītajās projekta iesnieguma sadaļās. |
| 1.10. | Projekta mērķis atbilst MK noteikumos par specifiskā atbalsta mērķa īstenošanu noteiktajam mērķim un uzraudzības rādītāji ir precīzi definēti, pamatoti un izmērāmi un tie sekmē MK noteikumos par specifiskā atbalsta mērķa īstenošanu noteikto rādītāju sasniegšanu. | P | **Vērtējums ir „Jā”**, ja  - projekta iesnieguma 1.2.punktā un arī pārējā projekta iesniegumā minētā informācija par projekta mērķi, kā arī projektā plānotajām darbībām liecina, ka tas ir vērsts uz MK noteikumos par specifiskā atbalsta mērķa īstenošanu noteikto 13.1.5.SAM mērķa sasniegšanu (uzlabot kvalitatīvu veselības aprūpes pakalpojumu pieejamību ārkārtējo situāciju gadījumos, attīstot veselības aprūpes infrastruktūru);    - projekta iesnieguma 1.6.punktā ir norādīti pamatoti (skaidri izriet no projekta darbībām), precīzi definēti un izmērāmi projekta uzraudzības rādītāji. Tiem ir noteikta projekta īstenošanas beigās sasniedzamā gala vērtība – norādīta gan skaitliskā vērtība, gan mērvienība. Minētie projekta uzraudzības rādītāji sekmē MK noteikumos par specifiskā atbalsta mērķa īstenošanu noteikto uzraudzības rādītāju sasniegšanu.  Ja projekta iesniegumā norādītais projekta mērķis neatbilst MK noteikumos par specifiskā atbalsta mērķa īstenošanu noteiktam 13.1.5.SAM mērķim un uzraudzības rādītāji nav precīzi definēti, pamatoti un izmērāmi, **vērtējums ir „Jā, ar nosacījumu”**, izvirza nosacījumu precizēt projekta mērķi, projektā plānotās darbības un rādītājus, lai tie būtu vērsti uz MK noteikumos par specifiskā atbalsta mērķa īstenošanu noteikto 13.1.5.SAM mērķa sasniegšanu. |
| 1.11. | Projekta iesniegumā plānotās projekta darbības un sagaidāmie rezultāti:  1.11.1. atbilst MK noteikumos par specifiskā atbalsta mērķa īstenošanu noteiktajam un paredz saikni ar attiecīgajām atbalstāmajām darbībām;  1.11.2. ir precīzi definēti un pamatoti, un tie risina projektā definētās problēmas. | P | **Vērtējums ir „Jā”**, ja:   * projekta iesniegumā norādītās darbības un sagaidāmie rezultāti atbilst MK noteikumos noteiktajam Papildus: * 1.11.1.apakškritērija gadījumā, ja projekta iesniegumā plānotās darbības un sagaidāmie rezultāti atbilst MK noteikumos par specifiskā atbalsta mērķa īstenošanu noteiktajam un paredz saikni ar attiecīgajām atbalstāmajām darbībām; * 1.11.2.apakškritērija gadījumā, ja projekta darbības un sagaidāmie rezultāti ir precīzi definēti un pamatoti, un tie risina projektā definētās problēmas.   Ja projekta iesniegumā sniegtā informācija liecina, ka projektā plānotās darbības un sagaidāmie rezultāti pilnībā neatbilst MK noteikumos noteiktajiem nosacījumiem, tās neatbilst MK noteikumos par specifiskā atbalsta mērķa īstenošanu noteiktajam un neparedz saikni ar attiecīgajām atbalstāmajām darbībām, vai darbības un sagaidāmie rezultāti nav precīzi definēti un pamatoti, un tie nerisina projektā definētās problēmas, **vērtējums ir „Jā, ar nosacījumu”**, izvirza nosacījumu veikt atbilstošu precizējumu. |
| 1.12. | Projekta iesniegumā plānotie publicitātes un informācijas izplatīšanas pasākumi atbilst Ministru kabineta 2015.gada 17.februāra noteikumos Nr.87 “Kārtība, kādā Eiropas Savienības struktūrfondu un Kohēzijas fonda ieviešanā 2014.–2020.gada plānošanas periodā nodrošināma komunikācijas un vizuālās identitātes prasību ievērošana” un Eiropas Parlamenta un Padomes 2013.gada 17.decembra Regulā (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006” noteiktajam. | P | **Vērtējums ir „Jā”**, ja projekta iesnieguma 5.sadaļā norādītie informatīvie un publicitātes pasākumi atbilst Eiropas Parlamenta un Padomes 2013.gada 17.decembra Regulas (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006”nosacījumiem, Ministru kabineta 2015.gada 17.februāra noteikumos Nr.87 “Kārtība, kādā Eiropas Savienības struktūrfondu un Kohēzijas fonda ieviešanā 2014.–2020.gada plānošanas periodā nodrošināma komunikācijas un vizuālās identitātes prasību ievērošana” un vadošās iestādes izstrādātajās vadlīnijās Nr.2.4. “Eiropas Savienības fondu 2014.-2020. gada plānošanas perioda publicitātes vadlīnijas Eiropas Savienības fondu finansējuma saņēmējiem” noteiktajiem nosacījumiem, t.sk.:  finansējuma saņēmējs norāda konkrētas publicitātes prasības:   1. Projekta īstenošanas laikā atbalsta saņēmējs informē sabiedrību par atbalstu, kas saņemts  * pie būvobjekta projekta īstenošanas laikā sabiedrībai viegli redzamā vietā paredzēts izvietot pagaidu informatīvo stendu ar informāciju par projektu, tostarp par finansiālo atbalstu no ERAF. * pēc projekta īstenošanas beigām sabiedrībai viegli redzamā vietā, piemēram, pie ēkas ieejas paredzēts nodrošināt pastāvīgās plāksnes vai stend izvietošanu ar informāciju, ka šī ēka ir uzbūvēta, pārbūvēta vai atjaunota ar ERAF atbalstu. Pastāvīgā plāksne vai stends, norādītajā vietā atradīsies vismaz 3 gadus pēc projekta īstenošanas pabeigšanas (t.i., pēdējā maksājuma saņemšanas). * finansējuma saņēmēja tīmekļa vietnē paredzēts publicēt aprakstu par projekta īstenošanu, tostarp tā mērķiem un rezultātiem, un uzsverot no ERAF saņemto finansiālo atbalstu. Informācijas aktualizēšana finansējuma saņēmēja tīmekļa vietnē par projekta īstenošanu paredzēta ne retāk kā reizi trijos mēnešos; * ikvienā dokumentā, kas attiecas uz pasākuma īstenošanu un kas paredzēts sabiedrībai vai dalībniekiem, ir paredzēts iekļaut informāciju par to, ka darbības īstenošanu ir atbalstījis Eiropas Reģionālās attīstības fonds  1. norādītajiem informācijas un publicitātes pasākumiem ir sniegts pasākuma apraksts (t.i., ko šis pasākums ietver, kas to īstenos, cik bieži), īstenošanas periods (piemēram, visu projekta īstenošanas laiku, konkrētus gada ceturkšņus), kā arī pasākumu skaits. Visos informācijas un publicitātes pasākumos ir paredzēts nodrošināt vizuālās identitātes prasību ievērošanu.   Ja projekta iesniegums neatbilst visām minētajām prasībām, **vērtējums ir „Jā, ar nosacījumu”**, izvirza atbilstošu nosacījumu papildināt/ precizēt informācijas un publicitātes pasākumus, to aprakstu vai īstenošanas periodu. |
| 1.13. | Projekta iesniegumā ir identificēti, aprakstīti un izvērtēti projekta riski, novērtēta to ietekme un iestāšanās varbūtība, kā arī noteikti riskus mazinošie pasākumi. | P | **Vērtējums ir „Jā”,** ja projekta iesnieguma 2.4.punktā:   * ir identificēti un analizēti projekta īstenošanas riski vismaz šādā griezumā: finanšu, īstenošanas, rezultātu un uzraudzības rādītāju sasniegšanas, administrēšanas riski. Var būt norādīti arī citi riski; * sniegts katra riska apraksts, t.i., konkretizējot riska būtību, kā arī raksturojot, kādi apstākļi un informācija pamato tā iestāšanās varbūtību; * katram riskam ir norādīta tā ietekme (augsta, vidēja, zema) un iestāšanās varbūtība (augsta, vidēja, zema); * katram riskam ir norādīti plānotie un ieviešanas procesā esošie riska novēršanas/mazināšanas pasākumi, t.sk., norādot to īstenošanas biežumu un atbildīgos; * veikta risku analīze ir pilna, t.i. identificēti visi ar projekta īstenošanu saistītie riski, un norādītie risku novēršanas/mazināšanas pasākumi ir pietiekami risku vadībai.   Ja projekta iesniegums neatbilst visām minētajām prasībām, **vērtējums ir** „**Jā, ar nosacījumu**”, izvirza atbilstošu nosacījumu papildināt risku uzskaitījumu un to aprakstu, norādīt to ietekmi un iestāšanās varbūtību, kā arī noteikt vai precizēt risku novēršanas/mazināšanas pasākumus. |
| 1.14. | Projekta iesniegumā norādītā mērķa grupa atbilst MK noteikumos par specifiskā atbalsta mērķa īstenošanu noteiktajam. | P | **Vērtējums ir „Jā”**, ja projekta iesnieguma 1.4.punktā norādītā mērķa grupa atbilst MK noteikumu par specifiskā atbalsta mērķa īstenošanu 6.punktā noteiktajam – ārstniecības iestādes .  Papildus atbilstoši specifikā atbalsta mērķim projektam jābūt orientētam arī uz Latvijas iedzīvotājiem, jo īpaši sociālās, teritoriālās atstumtības un nabadzības riskam pakļautajiem iedzīvotājiem.  Ja projekta iesniegums neatbilst minētajām prasībām, **vērtējums ir „Jā, ar nosacījumu”**, izvirza atbilstošu nosacījumu papildināt/precizēt mērķa grupas uzskaitījumu. |
| 1.15. | Projekta iesniegumā tiek identificētas mērķa grupas vajadzības un risināmās problēmas un tās atbilst MK noteikumos par specifiskā atbalsta mērķa īstenošanu noteiktajam | P | **Vērtējums ir „Jā”**, ja:  - projekta iesnieguma 1.3.punktā ir identificētas mērķa grupas vajadzības un risināmās problēmas un tās atbilst MK noteikumos noteiktajam projekta iesnieguma 1.4.punktā norādītā mērķa grupa atbilst MK noteikumu par specifiskā atbalsta mērķa īstenošanu 6.punktā noteiktajam – ārstniecības iestādes .  Ja projekta iesniegums neatbilst minētajām prasībām, **vērtējums ir „Jā, ar nosacījumu”**, izvirza atbilstošu nosacījumu papildināt/precizēt mērķa grupas vajadzību un risināmo problēmu aprakstu. |
| 1.16. | Projekta iesniedzējs apņemas nodrošināt sasniegto rezultātu ilgtspēju pēc projekta pabeigšanas atbilstoši MK noteikumos par specifiskā atbalsta mērķa īstenošanu noteiktajiem termiņiem | P | Vērtējums ir “Jā”, ja:  - projekta iesnieguma 6.1.punktā skaidri izsekojams, kā tiks nodrošināta projekta rezultātu ilgtspēja atbilstoši MK noteikumos norādītajām prasībām - vismaz piecus gadus pēc projekta pabeigšanas.  Ja projekta iesniegums neatbilst minētajām prasībām, **vērtējums ir „Jā, ar nosacījumu”**, izvirza atbilstošu nosacījumu papildināt/precizēt informāciju par projekta rezultātu ilgtspējas nodrošināšanu. |
| **2. SPECIFISKIE ATBILSTĪBAS KRITĒRIJI** | | **Kritērija ietekme uz lēmuma pieņemšanu**  (P) | **Skaidrojums atbilstības noteikšanai** |
|
| 2.1. | Projektā plānota un aprakstīta sinerģija ar citu valsts, ārvalstu un Eiropas Savienības finanšu atbalsta instrumentiem | P | **Vērtējums ir „Jā”**, ja:  projekta iesnieguma 1.3. un 2.5.sadaļā ir norādīts, ka tiek plānota, un ir aprakstīta projekta sinerģija ar pārējiem Veselības ministrijas pārziņā esošajiem specifiskajiem atbalsta mērķiem (9.2.3.SAM[[1]](#footnote-2), 9.2.5.SAM[[2]](#footnote-3), 9.2.6.SAM[[3]](#footnote-4), 9.2.7.SAM[[4]](#footnote-5), 14.1.3.SAM[[5]](#footnote-6) un 9.3.2.SAM[[6]](#footnote-7)).  Ja projekta iesniegums neatbilst visām minētajām prasībām, **vērtējums ir „Jā, ar nosacījumu”**, izvirza nosacījumu veikt atbilstošu precizējumu |
| 2.2. | Projekta iesniegumā ir ietverta informācija par plānoto demarkāciju ar citiem līdzīgiem projektiem (projekta pieteicēja vai citu subjektu īstenotiem) vai atbalsta pasākumiem | P | **Vērtējums ir „Jā”**, ja projekta iesnieguma 2.5.sadaļā ir ietverta informācija par plānoto demarkāciju ar citiem līdzīgiem projektiem (projekta pieteicēja vai citu subjektu īstenotiem) vai atbalsta pasākumiem.  Projekta iesnieguma vērtētājs pārbauda, ka projekta iesnieguma 1.3. punktā ir norādīta informācija, kas liecina, ka tiks nodrošināta projektā plānoto izmaksu un darbību nepārklāšanās ar izmaksām un darbībām citos projektos, kā arī pārbauda informāciju par projekta iesniegumā plānoto darbību nepārklāšanos atbilstoši dubultfinansējuma riska kontroles matricai, kas pieejama esfondi.lv tīmekļa vietnē, iesniegumā plānoto darbību nepārklāšanos pārbauda ar 9.3.2.SAM6 .  Ņem vērā atbildīgās iestādes, projekta iesniedzēja mājaslapās pieejamo informāciju (informācija par īstenotajiem projektiem no citiem finanšu avotiem, tai skaitā valsts, pašvaldību budžeta), un pārliecinās, ka netiek īstenoti citi projekti, kuru darbības un izmaksas pārklājas ar attiecīgo projektu. Ja nepieciešama papildu informācija pārliecības gūšanai, veic komunikāciju par informācijas sniegšanu ar iestādi, kura sniegusi atbalstu citā projektā.  Ja projekta iesniegums neatbilst visām minētajām prasībām, **vērtējums ir „Jā, ar nosacījumu”**, izvirza nosacījumu veikt atbilstošu precizējumu. |
| 2.3. | Projekts ir vērsts uz veselības aprūpes pakalpojumu pieejamības uzlabošanu Latvijā un ārstniecības iestāžu gatavības uzlabošanu nodrošināt pakalpojumus Latvijas iedzīvotājiem un veselības aprūpes sistēmas kapacitātes stiprināšanu COVID-19 krīzes gadījumā un citu slimību uzliesmojumu gadījumā | P | **Vērtējums ir „Jā”**, ja:  projekta iesnieguma 1.3.sadaļā ir norādīts, kā projekta ietvaros tiks nodrošināta kvalitatīva veselības aprūpes pakalpojumu pieejamības uzlabošana ārkārtējo situāciju gadījumos visiem Latvijas iedzīvotājiem, attīstot veselības aprūpes infrastruktūru.  Projektu paredzēts īstenot, jo īpaši ņemot vērā veselības aprūpes pakalpojumu pieejamības problēmas sociālās, teritoriālās atstumtības un nabadzības riskam pakļautajiem iedzīvotājiem. Ja projekta iesniegums neatbilst visām minētajām prasībām, **vērtējums ir „Jā, ar nosacījumu”**, izvirza nosacījumu veikt atbilstošu precizējumus. |
| 2.4. | Projekta iesniegumā ir aprakstīts valsts atbalsta sniegšanas mehānisms atbilstoši MK noteikumos par specifiskā atbalsta mērķa īstenošanu noteiktajam | P | **Vērtējums ir „Jā”**, ja saskaņā ar Eiropas Komisijas 2011. gada 20. decembra lēmumu Nr. 2012/21/ES par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi, projekta iesniedzējs nodrošina MK noteikumu par specifiskā atbalsta mērķa IV sadaļas “Atbalsta piešķiršanas nosacījumi” minēto nosacījumu izpildi, tai skaitā:   * projekta iesniegumam ir pievienots finansējuma saņēmēja attīstāmās infrastruktūras izmantošanas proporcijas aprēķins, kas ir apstiprināts ar finansējuma saņēmēja rīkojumu.   Ja projekta iesniegums neatbilst visām minētajām prasībām, **vērtējums ir „Jā, ar nosacījumu”**, izvirza nosacījumu veikt atbilstošu precizējumu. |
| 2.5. | Projekta iesniegumā ir definēti projekta energoefektivitātes uzlabošanas rādītāji | P | **Vērtējums ir „Jā”,** ja:  Projekta iesnieguma 3.3.sadaļā raksturo plānotos energoefektivitātes uzlabošanas pasākumus, norādot, kā tiks veikta rādītāja vērtības uzskaite.  Projekta iesnieguma 3.4.sadaļā norāda projekta energoefektivitātes uzlabošanas rādītājus, norādot enerģijas patēriņa sākotnējo vērtību MWh un sasniedzamo, ja tāda ir pieejama.  Piemēram, projekta iesniegumā var tikt norādīts iestādes (vai ēkas) enerģijas patēriņš pirms projekta īstenošanas (megavatstundās) un norādīts plānotais sasniedzamais rādītājs pēc projekta īstenošanas. Norādīts, ka uzskaite tiks veikta atbilstoši ikmēneša (nosaka periodiskumu) patēriņam.  Ja projekta iesniegums neatbilst minētajām prasībām, **vērtējums ir „Jā, ar nosacījumu”**, izvirza nosacījumu veikt atbilstošu precizējumu. |

|  |  |  |  |  |  |
| --- | --- | --- | --- | --- | --- |
| **3. KVALITĀTES KRITĒRIJI** | | **Apakškritēriji/Punktu skaits** | **Vērtēšanas sistēma** | | |
| **Maksimālais iegūstamais punktu skaits un punktu piešķiršanas kārtība** | **Minimālais nepieciešamais punktu skaits** | **Skaidrojums atbilstības noteikšanai** |
| 3.1. | Īstenojot projektu, publiskajā iepirkumā izmanto zaļā publiskā iepirkuma principus (horizontālā principa „Ilgtspējīga attīstība” kritērijs)\* | 3.1.1.vismaz viena iepirkuma nolikumā, atlases un vērtēšanas kritērijos tika/tiks piemērots zaļais publiskais iepirkums – 1 | 1 | 0 | **Apakškritēriju piemēro un projektam piešķir 1 punktu**, ja projekta iesnieguma 3.3.sadaļā norādīts, ka projekta ietvaros zaļā publiskā iepirkuma prasības tiek noteiktas papildu obligātajām prasībām (piemēram, uz preču un pakalpojumu grupām, kurām nav obligāti piemērojams zaļais publiskais iepirkums).  **Apakškritēriju piemēro un projektam piešķir 0 punktus**, ja projekta iesnieguma 3.3.sadaļā norādīts, ka projekta ietvaros iepirkuma nolikumā, atlases un vērtēšanas kritērijos nav plānots/nav piemērots zaļais publiskais iepirkums precēm un pakalpojumiem, kuriem tā piemērošana nav obligāta. |
| 3.1.2.neviena iepirkuma nolikumā, atlases un vērtēšanas kritērijos nav plānots/nav piemērots zaļais publiskais iepirkums – 0 |
| \*Kritērija vērtēšanā izmanto Vides aizsardzības un reģionālās attīstības ministrijas metodiku „Metodika 2014. – 2020.gada Eiropas Reģionālā attīstības fonda, Eiropas Sociālā fonda un Kohēzijas fonda ieviešanā iesaistītajiem horizontālās prioritātes „Ilgtspējīga attīstība” īstenošanas uzraudzībai”. http://www.varam.gov.lv/lat/fondi/kohez/2014\_2020/?doc=18633 | | | | | |
| 3.2. | Projektā ir paredzētas specifiskas darbības vienlīdzīgu iespēju un vides piekļūstamības nodrošināšanai | 3.2.1. Projektā ir paredzētas specifiskas darbības vienlīdzīgu iespēju un vides piekļūstamības nodrošināšanai papildu būvnormatīvos noteiktajam - 1 | 1 | 0 | **Apakškritērijā piešķir 1 punktu**, ja projektā ir paredzētas specifiskas darbības, kas veicina vienlīdzīgas iespējas un vides piekļūstamību, tostarp nodrošināta informācijas un vides piekļūstamība cilvēkiem ar invaliditāti, nediskriminācija pēc vecuma, dzimuma, etniskās piederības u.c. pazīmes, piemēram:   * projektu vadībā un īstenošanā tiks virzīti pasākumi, kas veicina dzimumu līdztiesību un nodarbinātību cilvēkiem ar invaliditāti, ieviešot projektu vadībā un īstenošanā tādus personāla atlases nosacījumus un prakses, lai veicinātu mazāk pārstāvētā dzimuma un cilvēku ar invaliditāti piesaistīšanu; * projekta vadībā un īstenošanā sievietēm un vīriešiem tiks nodrošināta vienāda samaksa par vienādas vērtības darbu; * paredzēts, ka projekta ietvaros tiks nodrošinātas personu ar invaliditāti intereses pārstāvošo nevalstisko organizāciju vides piekļūstamības ekspertu konsultācijas, tās paredzot projektēšanas un būvniecības procesā; * projektēšanas laikā un pirms objekta nodošanas ekspluatācijā publiskajai infrastruktūrai tiks veikts vides un informācijas piekļūstamības pašnovērtējums (Labklājības ministrijas vides un informācijas piekļūstamības pašnovērtējuma metodika pieejama šeit: https://www.lm.gov.lv/lv/vides-pieejamibas-pasnovertejums-2020 ) un iegūto punktu skaits atbilstoši metodikai nebūszemāks par 8; * papildu būvnormatīvos noteiktajam projektā tiks īstenotas darbības, kas īpaši veicina vides un informācijas piekļūstamību personām ar kustību traucējumiem, redzes, dzirdes vai garīga rakstura traucējumiem, vecāka gadagājuma cilvēkiem un vecākiem ar bērniem, piemēram: * reljefa virsma un vadulu sistēmas būvēs; * aizsargmargas un margas gaiteņos; * automātiski veramas durvis un fiksējoši durvju mehānismi; * izmantots ergonomisks aprīkojums telpās, īpaši piemērots cilvēkiem ar dažāda veida invaliditāti; * trauksmes izziņošana tiks nodrošināta, izmantojot vairākus sensoros (redze, dzirde, tauste) kanālus; * u.c. labās prakses piemēri atbilstoši Vadlīnijām\* un inovatīvi risinājumi, tostarp izmantojot ārvalstu pieredzi piekļūstamības nodrošināšanā. |
|  |  | 3.2.2. Projektā nav iekļautas specifiskas darbības vienlīdzīgu iespēju un vides pieejamības piekļūstamības principu nodrošināšanai papildu būvnormatīvos noteiktajam - 0 | 0 |  | Kritērijā punktus nepiešķir, ja, PI nav iekļautas specifiskas darbības vienlīdzīgu iespēju un vides piekļustamības principu nodrošināšanai papildu būvnormatīvos noteiktajam. |
| Kritērija vērtēšanā izmanto informāciju par vides un informācijas piekļūstamību un vienlīdzīgām iespējām Labklājības ministrijas tīmekļa vietnē sadaļā “Horizontālais princips “Vienlīdzīgas iespējas”: https://www.lm.gov.lv/lv/metodiskie-materiali  \* Vides pieejamības vadlīnijas publiskām būvēm un telpām un publiskajai ārtelpai: https://www.lm.gov.lv/sites/lm/files/content/pieejamiba\_12042018\_lm\_vadlinijas.pdf  Vides un informācijas piekļūstamības pašnovērtējums (pašnovērtējuma anketa pieejama šeit: https://www.lm.gov.lv/lv/vides-pieejamibas-pasnovertejums-2020  Ieteikumi atbildīgajām iestādēm horizontālā principa “Vienlīdzība, iekļaušana un nediskriminācija” atspoguļošanai ES fondu darbības programmā (2021-2027) ) (pieejams šeit: https://www.lm.gov.lv/lv/metodiskie-materiali )  Kritērija vērtēšanā ieteicams piesaistīt vides un informācijas piekļūstamības ekspertus – NVO, kas pārstāv cilvēku ar invaliditāti intereses. | | | | | |

Piezīmes:

P – kritērija neatbilstības gadījumā atbildīgā iestāde pieņem lēmumu par projekta iesnieguma apstiprināšanu ar nosacījumu.

N- neprecizējams kritērijs

1. 9.2.3.specifiskais atbalsta mērķis „atbalstīt prioritāro (sirds un asinsvadu, onkoloģijas, bērnu (sākot no perinatālā un neonatālā perioda) aprūpes un garīgās veselības) veselības jomu veselības tīklu attīstības vadlīniju un kvalitātes nodrošināšanas sistēmas izstrādi un ieviešanu, jo īpaši sociālās atstumtības un nabadzības riskam pakļauto iedzīvotāju veselības uzlabošanai” [↑](#footnote-ref-2)
2. 9.2.5.specifiskais atbalsta mērķis “uzlabot pieejamību ārstniecības un ārstniecības atbalsta personām, kas sniedz pakalpojumus prioritārajās veselības jomās iedzīvotājiem, kas dzīvo ārpus Rīgas” [↑](#footnote-ref-3)
3. 9.2.6.specifiskais atbalsta mērķis „uzlabot ārstniecības un ārstniecības atbalsta personāla kvalifikāciju” [↑](#footnote-ref-4)
4. 9.2.7.specifiskais atbalsta mērķis “atbalsts ārstniecības personām, kas nodrošina pacientu ārstēšanu sabiedrības veselības krīžu situāciju novēršanai” [↑](#footnote-ref-5)
5. 14.1.3. specifiskais atbalsta mērķis “Atveseļošanās pasākumi veselības nozarē” (REACT-EU finansējums) [↑](#footnote-ref-6)
6. 9.3.2.specifiskais atbalsta mērķis „uzlabot kvalitatīvu veselības aprūpes pakalpojumu pieejamību, jo īpaši sociālās, teritoriālās atstumtības un nabadzības riskam pakļautajiem iedzīvotājiem, attīstot veselības aprūpes infrastruktūru” [↑](#footnote-ref-7)